NWR พร้อมกลับมาเทรดปกติ
เนาวรัตน์พัฒนาการ&nbsp; กลับมาซื้อขายตามปกติแล้ว
30 ก.ค. 2553

เนาวรัตน์พัฒนาการ  กลับมาซื้อขายตามปกติแล้ว
นางวัฒนา สัมนาวงศ์   กรรมการบริษัท เนาวรัตน์พัฒนาการ  (NWR) เปิดเผยว่า เมื่อวันที่ 30 ก.ค. บริษัทได้ดำเนินการจดทะเบียนลดทุนและทุนชำระแล้วกับกรมพัฒนาธุรกิจการค้ากระทรวงพาณิชย์เสร็จ เรียบร้อยแล้ว
ทั้งนี้ บริษัทได้ลดทุนจดทะเบียนจำนวน  931.74 ล้านหุ้น หรือ  931.74  ล้านบาท และนำเงินสำรองตามกฎหมายจำนวน 50 ล้านบาท เพื่อล้างขาดทุนสะสม จำนวน 955.95 ล้านบาท 
อย่างไรก็ตาม ภายหลังลดทุนจดทะเบียนครั้งนี้จะทำให้บริษัทมีทุนจดทะเบียน เหลือ   2,217 .95 ล้านบาทหรือ 2,217.95 ล้านหุ้นราคาตามมูลค่าที่ตราไว้(พาร์)1บาทแลฃะมีทุนจดทะเบียนชำระแล้ว  1,552,901,243 บาท โดยแบ่งออกเป็น 1,552.90 ล้านหุ้น มูลค่าที่ตราไว้หุ้นละ 1 บาท
ทั้งนี้ หุ้นของ NWR ขณะนี้อยู่ระหว่างขึ้นเครื่องหมายหยุดพักการซื้อขาย(SP)ซึ่งภายหลังจากบริษัทดำเนินการจดทะเบียนกับกระทรวงพาณิชย์เสร็จสิ้นแล้วหุ้นก็น่าจะกลับมาซื้อขายได้ตามปกติในช่วงต้นเดือนส.ค.นี้